תפקודי כליות

הערכת תפקודי כליות היא שמה של מספר בדיקות שתן, דם, והדמיות רפואיות המבוצעות לצורך הערכת תפקודן של הכליות.

סיבות לביצוע הבדיקה
 מעקב אחר תפקודן של הכליות.
 כאשר עולה חשד שהמטופל סובל ממחלת כליות.
 לפני ואחרי ניתוח לתרומת כליה.
 בעת שימוש בתרופות שעלולות לפגוע בכליות.

בדיקות הדם
 קריאטינין – (Creatinine) – תוצר של פירוק קראטין פוספט בשריר.
 שתנן – (באנגלית: Urea) – תרכובת אורגנית המורכבת מפחמן, חנקן, מימן וחמצן. בדיקת דם זו נקראת BUN – Blood Urea Nitrogen.
 קצב סינון גלומרולרי משוער  (באנגלית: eGFR – Estimated glomerular filtration rate) – ה-GFR הוא המדד העיקרי להערכת תפקוד הכליה והוא מחושב לפי גיל הנבדק, מין הנבדק ורמת הקריאטינין שבדם. גם כאשר רמת ה-GFR תקינה, אדם יכול להיות בקבוצת סיכון ללקות במחלת כליות אם יש לו מחלות רקע כגון: סוכרת, יתר לחץ דם והיסטוריה משפחתית של מחלת כליות. הסיכון ללקות במחלה עולה עם הגיל. רמת ה-GFR מחולקת לחמישה שלבים כמתואר בטבלה שמתחת.

בדיקות השתן
 בדיקת שתן כללית (Urinalysis) – קבוצת בדיקות כימיות בשתן המסייעות בין היתר לאיתור בעיות בכליות.
 איסוף שתן בתוך מיכל למשך 24 שעות לבדיקת קריאטינין, אלבומין (באנגלית: Albumin), וחלבון (Protein).

בדיקות ההדמיה
 אולטרה סאונד או סריקת CT, MRI  של הכליות ודרכי השתן.

קישורים חיצוניים
 Tests to Measure Kidney Function, Damage and Detect Abnormalities
 בדיקת תפקודי כליות ( Kidney function test)

הערות שוליים

ערכים שבהם תבנית בריטניקה אינה מתאימה
בדיקות רפואיות
אורולוגיה
נפרולוגיה
בדיקות דם
בדיקות שתן